โอลิมปิค2004

ซีเกมส์ครั้งที่
22

ไข้หวัดนก

การเมืองท้องถิ่น

กรุงเทพมหานคร.

อบจ.

เทศบาล

เมืองพัทยา

สถานการณ์ใต้

สึนามิ

วันที่ 13 พฤศจิกายน พ.ศ. 2549
ปีที่ 30 ฉบับที่ 3844 (3044)

เรือนแก้วโชว์รูมเฉพาะกิจ ความหลากหลาย
บนพื้นที่จำกัด

งานแฟร์ !
นัยหนึ่งที่สำคัญก็คือช่องทางให้ผู้ขายได้พบผู้ซื้อ
ให้ผู้ซื้อได้พบผู้ขาย

หน้าที่ในการทำให้ผู้ซื้อได้มาพบผู้ขายนั้น
ส่วนใหญ่เป็นภาระของออร์แกไนเซอร์ในการที่จะทำโฆษณาประชาสัมพันธ์
และถ้าผู้ขายมีช่องทางที่จะช่วยกันได้ในการสร้างการรับรู้ให้กว้างขวางยิ่งขึ้นก็ต้องช่วยกันด้วย
ซึ่งถือเป็นภารกิจหนึ่ง

แต่ภารกิจที่สำคัญกว่านั้นก็คือ ณ
จุดขาย !
ทำอย่างไรให้บูทตัวเองได้รับความสนใจและสามารถขายสินค้าได้มีกำไรคุ้มค่ากับการลงทุนเซ้งพื้นที่ระยะสั้นเพื่อมาขายสินค้า

มีตัวอย่างหนึ่งที่เห็นในงานบ้านและสวนแฟร์
2006 ที่เพิ่งจบไป ที่อยากเล่าสู่กันฟังกับการตกแต่งร้าน "เรือนแก้ว"
ของผู้ประกอบการเอสเอ็มอีที่ขยายไลน์จากผู้ผลิตและผู้ขายเครื่องปั้นดินเผามาสู่การเป็นเอ็กซ์พอร์ต-อิมพอร์ตสินค้าตกแต่งสวนและตกแต่งบ้านนานาชนิดที่ไม่ได้ใช้ความสวยงามเป็นหลัก
หากแต่ให้หลักของการใช้พื้นที่ใช้สอยที่มีอยู่จำกัดให้เกิดประโยชน์สูงที่สุด

สินค้าในร้านจะดูหลากหลายมาก
มีสินค้านานาชนิด ตั้งแต่ราคาหลักร้อยไปจนถึงหลักพันบาท และมาจากหลายๆ
ประเทศ
ชนิดที่ว่าใครผ่านมาแล้วจะต้องหยุดมอง...ซื้อไม่ซื้อเป็นอีกเรื่องหนึ่ง
และการหยุดมองไม่ใช่เพราะร้านตกแต่งสวย
แต่ที่ต้องหยุดมองเพราะความหลากหลายที่ถูกนำมาวางไว้ในที่ที่เดียว

"ป้าออกงานแฟร์มาเยอะแล้วนะ ออกมาแล้วหลายประเทศ ทั้งยุโรป
รัสเซีย อินเดีย ฯลฯ ซึ่งการออกแฟร์แต่ละครั้งมันก็มีโจทย์
มีคอนเซ็ปต์ของงานที่ทำให้เราสามารถจัดสรรสินค้าไปให้ถูกต้องตรงกับความต้องการของผู้ซื้อ
ทำให้ส่วนใหญ่สินค้าที่จัดไปจะขายดี ขายหมด
แต่พอมาเป็นงานแฟร์ในประเทศนี่คิดหนัก..." ป้าแก้ว
เจ้าของร้านเรือนแก้วเล่าให้ฟังในช่วงหนึ่งถึงวิธีในการเตรียมการออกบูทแต่ละครั้ง

อย่างล่าสุดงานนี้บ้านและสวนแฟร์
2006 งานนี้แรงโปรโมตดีมาก และเขาทำมาหลายครั้งแล้ว คนรู้จักมากขึ้น
ทำให้เราเชื่อมั่นว่าคนน่าจะมาเยอะ

เมื่อโอกาสการขายน่าจะดี
แล้วเราจะขายอะไรดี ?

หลักคิดมันไม่ซับซ้อนหรอก
1.ใช้ประสบการณ์จากอดีต ว่าที่เรามาขาย 1-2
ครั้งนั้นเราขายอะไรและขายได้มั้ย คำตอบคือ ขายพวกแจกัน กระถางต้นไม้
ซึ่งขายไม่ได้แม้ว่าจะตั้งราคาขายถูกกว่าหน้าร้านตั้ง 2 เท่า
"ขายหน้าร้าน 40-45 บาท/ใบ มาขายที่นี่ 15
บาทยังไม่มีคนซื้อ

หลักคิดที่ 2 จึงอยู่ที่การคัดเลือกสินค้า

เมื่อกระถางต้นไม้ขายไม่ได้ และเนื่องจากที่ร้านเรือนแก้ว
(ตั้งอยู่บน ถ.เพชรเกษม นครชัยศรี) มีสินค้าทั้งจัดสวนและตกแต่งบ้าน
ก็เลยเปลี่ยนแนวจากเดิมที่คัดเฉพาะสินค้าที่เราผลิตเอง
มาเป็นสินค้าจัดสวนและตกแต่งผสมผสานกันโดยเลือกที่เป็นสินค้านำเข้าดูบ้าง
ซึ่งพอเปลี่ยนแนวเป็นสินค้านำเข้าซึ่งมันมีความหลากหลายและแต่ละชิ้นก็ชิ้นเล็กชิ้นน้อย
ราคาไม่แพงมากที่เหมาะกับภาวะเศรษฐกิจในขณะนี้
มันจึงลงตัว

แต่ด้วยความที่สินค้ามันชิ้นเล็กชิ้นน้อย
จะนำมาขายอย่างไรให้ได้รับความน่าสนใจ
สุดท้ายโจทย์จึงมาอยู่ที่การจัดดิสเพลย์ จะจัดเรียงสินค้าอย่างไรให้
เด่นสะดุดตา น่าสนใจเพื่อให้เดินเข้ามาซื้อ

"ป้าเช่าทั้งหมด 6
บูท ถ้านำสินค้ามาเรียงๆ กันกับพื้นมันก็ไม่เด่น
และก็คงไม่ครบถ้วนเพราะสินค้ามันเยอะ
คิดอยู่หลายวันสุดท้ายเลยตัดสินใจลงทุนสั่งทำชั้นวางสินค้าใหม่
หมดไปหลายหมื่นบาท
แต่ก็คิดว่าไม่เป็นไรเสร็จงานนี้ก็สามารถนำไปใช้ต่อที่ร้านได้
เราจึงได้ชั้นสำหรับวางสินค้า ขณะเดียวกันก็เป็นกำแพงกั้นบล็อกได้ในตัว
กลายเป็นได้ประโยชน์หลายต่อ ทำให้บูทของเราเหมือนโชว์รูมย่อยๆ
เลยทีเดียว"

ส่วนสินค้าก็หลากหลาย
ซึ่งส่วนใหญ่ก็จะเป็นสินค้าจากประเทศเพื่อนบ้าน ทั้งจากอินเดีย
อินโดนีเซีย พม่า เวียดนาม จีน ฯลฯ
รวมถึงสินค้าพวกเครื่องปั้นดินเผาดีไซน์ที่เราผลิตเองด้วย

อะไรบ้างที่ขายดี...ทองเหลืองจากอินเดีย
ตุ๊กตาทำมือจาก บาหลี ฯลฯ

"มีลูกค้าเยอะเหมือนกันที่เดินผ่าน
และบอกว่าสินค้าเรามาจากที่โน่นที่นี่ บางชิ้นน่าจะทำจากไทยนี่แหละ..."
ป้าแก้วก็จะบอกว่านำเข้านะใช่ แต่ไม่ใช่ส่งจากไทยไปตีตราแน่นอน
เพราะของทุกชิ้นที่สั่งมาป้าแก้วลุยไปถึงโรงงานที่ผลิตโดยตรง
ไม่ได้สั่งจากเทรดเดอร์หรือพ่อค้าคนกลางอย่างที่หลายคนเข้าใจ

อาศัยจากที่เราเป็นคนชอบเที่ยว
และเที่ยวแบบลุยๆ ไปมาหมดแล้วเกือบจะทั่วโลก
เหลือแต่แอฟริกาเท่านั้นที่ยังไม่เคยไป...

ทั้งหมดจึงเป็นที่มาที่ไป...ที่ทำให้ออกแฟร์ครั้งล่าสุดนี้ประสบความสำเร็จ...และถ้าใครยังช็อปไม่อิ่มใจ
หรืออยากพิสูจน์การเที่ยวและได้ธุรกิจด้วยนั้น
แวะไปได้ที่ร้านเรือนแก้ว

หน้า
53

�
แลกเปลี่ยนความรู้ - แสดงความคิดเห็นของท่านได้ที่นี่ �

โดยคุณ:

อีเมลล์:

ความเห็นท้ายข่าว:

� � � � � �

มติชน  |  ข่าวสด  |  ประชาชาติธุรกิจ  |  มติชนสุดสัปดาห์  |  ศิลปวัฒนธรรม  |  เทคโนโลยีชาวบ้าน  |  เส้นทางเศรษฐี

ศูนย์ข้อมูล  |  สำนักพิมพ์  |  อบรมอาชีพ  |  ท่องเที่ยว  |  ฟอรั่ม  |  หางาน  |  ข้อมูลบริษัท

E-mail : [email-masked]

Copyright © by Matichon Public Co.,Ltd. All Rights Reserved.
Design by Matichon Information Center.